Catalina Navarro guanya el cotxe híbrid del sorteig de la campanya de Nadal
24 de gener 2019

![](/media/wmnbdrti/59_c_sorteocoche.jpg)

Este dimecres, 23 de gener, s'ha realitzat al pati porticat del Mercat Municipal de Sagunt situat en la Plaça Cronista Chabret de Sagunt a les 12.30 hores el sorteig del cotxe híbrid que es va exposar durant els mercats nadalencs de Sagunt i Port de Sagunt i en el qual han participat algunes de les persones que van comprar durant el període comprés entre el 21 de desembre de 2018 i 12 de gener de 2019, tots dos inclusivament, en qualsevol dels comerços de Sagunt.

  

El bitllet premiat ha sigut triat en acte públic davant el delegat de Comerç, Sergio Moreno i el regidor de Sagunt, Sergio Muniesa, que ha sigut testimoni de la realització del sorteig, en el qual ha resultat guanyadora Catalina Navarro García, clienta de la Farmàcia i Laboratoris Ribelles Álvarez.

  

El sorteig ha consistit en l'extracció d'un únic bitllet, a càrrec de la presidenta del mercat interior de Sagunt, i la trucada telefònica a Navarro que ha respost quasi en el moment amb l'expressió de “**Què em dius!**” ha rebut la notícia i s'ha mostrat contenta i agraïda.

  

El delegat de comerç, Sergio Moreno, ha declarat que “**des de la regidoria de Comerç agraïm la participació dels comerços locals en esta campanya, que ha tingut una repercussió important en el municipi, incentivant les vendes nadalenques i en els primers dies de rebaixes. Ha tingut molt bon acolliment pel comerç local i la ciutadania en general**”. Així mateix, el regidor ha felicitat la premiada i ha agraït a la resta de compradors que hagen comprat en el comerç local. “**Comprant en el comerç local guanyem totes i tots**”, ha finalitzat Moreno.

  

L'objectiu d'esta iniciativa ha sigut promocionar, dinamitzar i activar el xicotet i mitjà comerç, així com incentivar les compres i premiar la fidelitat dels clients que han realitzat les seues compres durant la campanya de nadal, així com reduir la fuga de despesa cap a altres localitats i augmentar la notorietat i importància del comerç de la localitat.

  

Per a participar en esta campanya els clients, majors d'edat, feren les seues compres en els establiments emplenant el bitllet de participació que els va proporcionar el comerç, i una vegada emplenat depositar-lo en l'urna existent en el mateix comerç.

![](/media/pt1l1zht/59_c_sorteocoche2.jpg)  
![](/media/1ikl1lzm/59_c_sorteocoche3.jpg)​  

​

*   [](http://www.facebook.com/sharer.php?u=https://aytosagunto.es/va/actualitat/catalina-navarro-guanya-el-cotxe-hibrid-del-sorteig-de-la-campanya-de-nadal/ "Facebook")
*   [](http://twitter.com/share?url=https://aytosagunto.es/va/actualitat/catalina-navarro-guanya-el-cotxe-hibrid-del-sorteig-de-la-campanya-de-nadal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/catalina-navarro-guanya-el-cotxe-hibrid-del-sorteig-de-la-campanya-de-nadal/ "Linked In")
*   [](mailto:?body=https://aytosagunto.es/va/actualitat/catalina-navarro-guanya-el-cotxe-hibrid-del-sorteig-de-la-campanya-de-nadal/)